
(juaerenti mihi, num et quatenus periurio commisso in 
iureiurando litis decisorio ipsius periuri mutetur con- 
ditio, evenit ut, quum diligentius quae sit vis iuramenti 
ac natura inquirerem, a communi opinione plane disce- 
derem. Oportuit igitur ad cunabula ut ita dicam rei me 
redire primaque eius vestigia indagare, neque tamen 
quod propositum mihi habebam omittere volui. Hac de 
causa quum plures quaestiones in unum concurrerent 
eaeque tanti oneris tantaeque amplitudinis, quae per se 
singularem dissertationem exigere videantur, non potui, 
quin in quibusdam rebus, nimirum novis, longior essem, 
contra in aliis brevior, quam vel ipse cuperem. Hoc 
cum evitandum esse putarem, quaestionem de iuramento 
aptiori loco servandam arbitratus, hodie de periuro dun- 
taxat disseram. Disquirendi autem ratio ea opportuna 
mihi visa est, ut primo fontium sententia ac doctrina 
praemissa quid hodie iuris sit singulis quaestionibus dis- 
positis accuratius explicem, deinde de ceteris iuramentis 
assertoriis quaedam adiungam. Hoc ita peragendum 
putavi, ut primum iuris Germanici, deinde iuris Romani 
de ea re praecepta exponam, denique quid in iure Ca- 
nonico vel additum, vel mutatum, vel accuratius de- 
scriptum sit usque ad noetrum tempus persequar. 

§. 1. 

In iure Germanico simulac legitimo modo aptis 
cum cpnsacramentalibus iuramentum praestitum est, iam 
accusatione reiecta veritas explorata adesse creditur; 
quod utrum iure an iniuria fiat, numini discernendum 
relinquitur. Quod ut fieret non solum rogabant numen, 
sed quodammodo irritare studebant, dum facta periurii 
criminatione iuris defendendi facultatem ei praebebant 1 ). 

Quod si reo licebat ab actione iureiurando se libe- 
rare, idem debebat sinceritatem suam ordali subeundo 
probare; neque ille solus debebat, sed etiam consacra- 
mentales eius, quorum unumquemque adversarius periurii 
compellare poterat; utra pars in certamine vicit, ea in 
iure est. Itaque quoniam ipsum numen decreverat, iuris- 
iurandi praestiti nullus erat effectus; apparet vim ei 
insitam per numen ademtam non esse. Quin immo ob 
istam periurii criminationem pendebat potius iuramenti 
effectus. Quae quidem criminatio quin in continenti 
necessaria fuerit ego quidem non dubito; post inter- 
vallum enim ea prolata existimo iuramentum non po- 
tuisse rescindi. 

At tali /periurio poena non irrogabatur; putabant 
enim religiosum eum atque ab hominum poena de- 
fensum, qui aut ipso ordalis exitu, quod non raro 
alterius morte finiebatur, puniri, aut certe post mor- 
tem ultione divina tangi credebatur. Neque repugnat, 
quod mendacium coram iudice periurio prolatum aut 
ab omnibus aut a nonnullis iuratorum pecunia luendum 



1) Eiusmodi ordale pugnam duorum semper fuisse putaverim, 
quia reum iuramento praestito iam valde munitum ad subeundum 
ordale solum compelli, absque ratione esse videtur. Atque ubi- 
que, quod mihi cognitum est, eiusmodi pugnae peractae tunt 

erat 1 ). Hac nempe poena nondum soluta reus facul- 
tatem iurandi amittebat 2 ), ipsa vero eolutione quilibet 
periurii effectus sublatus erat. Fides periuri debilitari 
non poterat, quia inter bonam et malam fidem, inter 
accusatum et consacramentales et falsos testes non di- 
stinguebatur. Quod nisi ita fuisset, periurus sine ullo 
iuris praesidio fuisset. — 

§, 2. 

Apud fiomanos illis temporibus, quibus ius dice- 
bant pontifices, nemo dubitaverit, quin periurus poenis 
ex reli^ione depromptis afflictus fuerit 3 ); posteriore 
tempore ICti Diis periurium puniendum relinquebant, 
et quamvis alia delicta periurio commissa puniren- 
tur 4 ), tamen periurium ipsum negabant ab hominibus 
poena afficiendum. Huic doctrinae non repugnat lex 
illa 22 D. de dolo 4. 3., nam apud quem iuratnm 
erat, idem puniebat periurum, sive Deus is, sive impe- 
rator erat 5 ). Quod autem ad quaestionem attinet hic 
propositam, quatenus rei conditio ipso periurio commu- 
tata sit, distinguendum nobis est inter iusiurandum in 
iure et iusiurandum in iudicio delatum. 

Iuramento in iure alicui delato praetor eum cogebat 
aut ipsum praestare illud, aut advrersario referre; quo 
praestito, vel remisso , vel recusato lis omnino erat finita, 
neque licebat vel ipsius periurii causa quaestionem 
retractari. Quocum pugnat, 1. 13 C. de reb. cred. 4, 1. 



1) Wilda, Strafrecht d. German. p. 982. Quod quaerendum 
restat, secundum quam regulam factum sit. ' 

2) Wilda, 1. c. p. 302, Dubitandum, num ii quoque, quibus 
pecunia solvenda non erat. 

3) cf. BaBBenn, de iureiur. veter.— Trai.ad Rhen. 1728 p. 
354 sq. 

4) 1. 4 D. de stellion. 47. 20. 1. 13 C. de testib. 4. 20. 1. 1 §. 1. 
2. D. ad leg. Corn. 48. 10. 1. 37 C. de transact. 2. 4. 1. 4. C. de 
crim. stellion. 9. 34. 

5) Aliam sententiam sequitur Bassenn, 1. c. p. 376. 

quae quid sibi velit maxime dubitatur. Mihi quidem 
ex univeTsa legis indole hoc videtur colligi: voluisse 
quidem imperatorem Christianae doctrinae de iureiu- 
rando praecepta sequi, attamen non obtinuisse 1 ). 

At vero iuri praetorio haud cpnsentaneum erat ubi- 
vis alteram partem cogere, ut aut iuraret, aut iuramen- 
tum referret. Namque in toto iure omnino iniquum 
est, nisi singula rei momenta perspecta sint iuris regu- 
lam perficere. Quod praetor ut conciliaret, modo rela- 
tionem denegavit, modo delationem praeclusit, modo 
denique calumniae iuramentum non concessit 2 ). Neque 
in eo haerendum est, quod hanc regulam nusquam in- 
venimus diserte expositam: sufficit compluribus locis 
eam satis probari. — Itaque si causa eiusmodi est, ut 
iniquum videatur alterutram partem cogi a praetore, is 
cui iuramentum defertur recusare id potest simulque 
postulare, ut iudicio ex ordine instructo lis integra per- 
agatur s ) 

Talem recusandi causam adhuc puto extare, quum 
a periuro iuramentum defertur. Nam quum is, cui de- 
latum est, alioquin semper ea lege teneatur, ut aut iu- 
ramentum accipere aut adversarii conscientiae confidere 
debeat, tum, cum adversarius periurus est, quippe cuius 
fidem nullam esse constet, recte illa lege solvitur. 
Quum contra periuro defertur, huius periurium nullius 

1) DissentiuBt Azo, opus divinum ad Cod. (vac. tit.) fol. 63. 
— Nicolai de Tudechis xx (Panormitanus) comm. ad de- 
cretal. Lugd. 1546. fol. 167.— Fr. Duaren, com ad h. t. Frcft. 
1607. c. 27. — Anton Perez, ad cod. Antverp. 1720 p. 220 n. 
35. — Martin, Vorlesg. iib. Civilproc. Leipz. 1857. II. p. 47. 

2) Savigny, System VII. 75. 

3) Duaren, 1. c. — l. 74 D. de reg. iur. Quod Malblank, 
doctr. de iureiur. Tub. 1820 p.. 83. inde dicit apparere, Romanis 
iam probationem pro exoneranda conscientia notam fuisse, in eo 
fallitur vir doctus. Namque probandi munus, quod Malblankii 
sententia in reum transferri debet, re vera non mutatur. cf. — 
Savigny, System VII. p. 88. — Martin lc. II. 280. 

esee momenti facile apparet 1 ), quoniam qui defert ipsa 
adversarii consoientia se contentum esse declarat. Ne- 
que magis eius qui defert periurium respiciendum est, 
ubi iurisiurandi relatio lege iam est prohibita. 

Aliter res se habet, quum in iudicio iusiurandum 
defertur. In quo quum „iudici fiat probatio", iam qua- 
tenus iureiurando praestito de facto aliquo iudici per- 
suadeatur, singulis locis erit definiendum. De effectu 
quodam fbrmali, sicut in iure, in iudicio cogitari non 
potest. Quaecunque fuit causa iurisiurandi , sive ab 
alterutra parte sive ab iudice delatum est, nihil aliud 
nisi fontem praebet, unde iudex de aliqua re sibi per- 
suadere possit. Neque iurans postulare potest, ut se- 
cundum iuramentum feratur sententia, quamvis non 
negem iudicem solitum esse iusiurandum sequi a ), a quo 
recedere nisi graviorem ob causam ei non licuerit, — 
neque iuramenti maior quam ceterorum argumentorum 
vis est, quae, simulatque novis documentis iudici com- 
probatum erit non dignum fuisse fide iusiurandum, 
statim irrita fiet. Quod magis etiam effici periurio 
probato satis perspicuum est. 

Iisdem de causis iureiurando coram iudice ab adver- 
sario delato altera pars non debet sibi assumere, quod 
adversarius periurus sit, quum singulari ac certa causa 
cur iusiurandum recuset omnino non egeat, quia ad ac- 
cipiendum vel referendum non compellitur 8 ). In iure- 
iurando vero ab iudice delato, etiamsi iudici eum cui 
iurare concesserit periurum esse probatum fuerit, tamen 
non erit, cur iureiurando ille privetur; neque tamen 
si iuramentum prohibere iude? noluerit, maiorem fidem 
tali iuramento nisi levi in causa tribuere poterit. 



1) Si adversario notum iuit; alioquin de errore agendum est. 

2) Sic Gaius in 1. 31 D. ht.: — solent saepe, inquit, iudi- 
ces secundum eum iudicare, qui iuraverit. 

8) Alteram sententiam: iudicem cogere posse sequitur Sa- 
vigny, System VII. p. 81. % 

Evanescente iam ordine iudioiorum privatorum con- 
tigit, ut quibus legibus iusiurandum in iure delatum antea 
munitum fuerat, eae iam inde ab hoc iudicem i. e. ma- 
gistratum tenerent. Qui quum lege iussus esset sen- 
tentiam ferre iuriiurando congruam, altera pars facile 
laedi poterat, si vel a periuro iuramentum deferrebatur, 
vel ipse iudex periurum voluerat iurare. Itaque quae 
de iureiurando in iure delato supra demonstravi, hic 
sunt repetenda , ita quidem , ut periurum ab iuramenti 
delatione et iureiurando ab iudice delato repelli merito 
postuletur. 

§. 3. 

Haec Germanorum et Romanorum de iureiurando 
quae exposui praecepta christiana doctrina improbavit 
ac mutavit. Etenim quamdiu clerici omne iusiuran- 
dum impium ideoque vetitum esse declaraverunt ' ), ne- 
cessario consecutum est, ut iusiurandum dolo falso 
praestitum inter maxima peccata numeraretur, quoniam 
periculum erat, ne periuri anima perderetur. Quo- 
circa sicut ceterorum peccatorum ita huius quoque ec- 
clesia apertam confessionem postulabat, qua noxius 
valde se poenitere peccati asseveraret; ut hoc peccatum 
sincera animi emendatione lueretur, a clericis consola- 
tionis auxilium afFerri iubebat. Ipsa autem confessio 
conscientiae erat relicta, neque si clerici piacula impo- 
nebant, alio consilio imponebant, nisi ut animi poeni- 
tentiam testarentur. Quod autem divinam peccatorum 
veniam inde pendere clerici docuerunt, id multo post 
demum invaluit; quumqute Innocentius III. sacerdotibus 
imperasset, ut de subditorum peccatis certiores fieri 
studerent, paullatim terrestris poenae notio in piaculi 
imperati locum successit, quae poena post diutumam 
vacillationem saeculo fere quarto decimo a saecularibus 



X) Eichhom, Kircheur, II. 530. 

iudiciis recepta est. Quam «utem poenitentiam ecclesia 
oatholica adhue usque exercet, ea apud nos reformatione 
quae dicitur explosa est. 

Hoc igitur fundamento constitutio Carolina nititur 
(art. 107. Bambergensis 128.) Nam quae periurii poena 
clericorum ope et consilio yetustis Germanorum legibus 
inserta est, posteriore tempore ab ecclesia sublata vel 
potius ab ipsa occupata est, ut tempore medio nisi ab 
ecclesia periurium non puniretur 1 ). Quamobrem illud 
prae ceteris doctrinae iuris Canonici vinciicandum est, 
quod iuris praesidium religioni praebendum esse prima 
intellexit, eademque prima iusiurandum a periuro de- 
nuo praestari utique vetuit 2 ). At vero posteaquam iua 
naturae florere coepit 8 ), alii periurium soli religioni 
rursus tribuerunt, saecularem poenam irrogari nefas 
iudicantes; alii crimen falsi inesse censebant ideoque 
ut damnum aliquod adsit requirebant: damno iam re» 
stituto periurus levissima fortasse poena affectus est ab 
iudicibus, qui quasi obcoecati Bomano iure fuerunt, 
quippe quod periurii ullam esse poenam vetaret; fuerunt 
etiam, qui eo usque progrederentur, ut sincera poeni- 
tentia periurum quasi diluisse peccatum crederent, ideo- 
que contra legem eamque disertam ad iuramentum denuo 
praestandum eum adhiberi concederent, si modo a sa- 
cerdote absolutus esset; quod rursus alii nonnulli nisi 
in iureiurando necessario licere negabant 4 ). Quorum 
errores quamquam praecipue quidem in historia iuris 



1) cf. Begino. de synod. caus. et discipl. eccles. Lips. 1840 
c. 135 sq. — Staiidlin, Gesch. d. Lehre u. Vorstellgn. vom 
Eide. Gott. 1824 p, 100 sq. — Jarcke, Strafrecht, Berlin 1827. 
II. p. 71. — Eichhorn, Kirchenr. I. p. 205. II. p. 76. Rechtsg. 
Gott. 1843. I. p. 411. 

2) Causa 22. qu. 5. c. 15. 

3) Staiidlin, 1. o. p. 120. 

4) Fulvius Pacianus, de probat, Frcft et Lips. 1703. I. 
51, n. 60. — Maranta, praxis s. d. ord. iud. tract. Col. 1598 p. 

commemorandi sunt, tamen ne hodie quidem id con- 
stat, quam periurii notionem re vera Carolina statuerit. 
Accedit quoque, quod lex adsit, qua periuro iterum iu- 
rare permittatur 1 ). 



n. 



§. 4. 

Iam ad eam iurisiurandi delationem me converto, 
quae hodiemi iuris est. In quo quum cui iusiurandum 
delatum est, ei tres viae pateant, una ut accipiat, altera 
ut referat, tertia ut probationem pro exoneranda con- 
scientia eligat, priores duae ad nostram quaestionem 
nihil novi afferunt. — Atqui de tertia, qui usus diversis 
temporibus valuisset et quemadmodum mutatus paulla- 
tim et excultus esset, tantopere dubitatum est, ut non 
possimus, quominus accuratius in hanc rem inquiramus. 
Quam probationem equidem in iure Saxonico cultam ac 
perfectam esse censeo. Ea tamen sententia tantopere 
pugnat cum doctrina vulgari, ut planius explicetur et 
documentis dilucidis demonstretur necesse sit. Quare 
diversas de ea re sententias diligentius perscrutari liceat. 

Ac primum quidem falli eos qui probationem pro 
exoneranda conscientia iam Eomanis cognitam fuisse 



343 n. 15. — -Koenig, Praktika d. Proz. u. Ger. Leuffte — 1550 fol. 
50, n. 4. — H eigiu s, comm. in inst cur. Person Witebg. 1603. p. 
454 n. 22. — Rothschitz proc. iur. Lips. 1623. fol. 46, n. 5.— 
Anton Perez, 1. c. p. 250, n. 35. 

1) Auctore Strippelmann, (der christliche Eid. Kassel 1855 
— 57. II. 192.) iure Borussico statuitur, si altera pars periurum ad 
iuramentum delatum velit admittere, id concedendum esse, quo- 
niam legitima probatio sit iusiurandumpartiqueubivis patefacta. cf. 
Wetzell, System d. Civilproc. I. p. 161, n. 18. 

dixerunt, non dubitamus conteiidere 1 ); neque putamus 
adhuc extare, qui eam defendant sententiam, quam ex 
ignorantia iuris Romani eiusque naturae ortam esse recte 
affirmavit Savigny 2 ). 

Contra plurimi obtinent, iure Pontificio eam statu- 
tam esse, in quam sententiam alii ipsa verba capitis 2 
X. de prob. 2. 19 afferunt 8 ), alii modo ex universa eius 
ratione eam derivant 4 ). Verba capitis haec sunt: 

^Sicut consuetudo laudabilis : Sane quoniam apud vos 
consuetum esse didicimus 9 ut quum aliquis intentionem 
suam fundaverit, intrumentis 9 aut testibus, sacramentum 
nihilominu8 deferatur; quod si subire noluerit, fides pro- 
bationibus non habetur. Nos (cum tunc demum ad huius- 
modi sit suffragium recurrendum 9 quum aliae legitimae pro- 
bationes deesse noscuntur) talem consuetudinem reprobamus* 

Qua lege non dubito quin et consuetudo omni ra- 
tione carens reprobetur, et iteratur notum illud prae- 
ceptum, quo iudex nisi subsidii loco vetatur iusiuran- 
dum imponere. Ubi de probatione agitur, videmus sim- 
pliciter de iuramento delato agi. A quo delato? Nimirum 
ab iudice, nam huic fit probatio ; quod etiam e praeiudicio 
constituto : fidem probationibus non haberi, perspicuum 
est, nam tale praeiudicium qtio iure iuramento ab altera 
parte delato adhiberi possit? Neque „deferre" iudi- 
cem iusiurandum pro voce inusitata quisquam habebit. 

Ex ista igitur consuetudine ni fallor probatione per- 
fecta ab actore iusiurandum calumniae postulabatur, quod 
quidem iusiurandum papa suppletorium esse ratus iussit: 



1) cf. Faber, de error. pragm. Col. 1613 p # 527. — Lud. 
Martin, com. for. Gosl. 1694 tit. 19 §. 1 n. 5. — Seyfart, 
Reichsproc. p. 279. — M alblank, 1. c. §. 59 p. 152. — Suevus, 
diss. de prob. p. exon. consc. Lips. 1702. 

2) Savigny, System VII. p. 88. — Heffter, lc. p. 279. 

3) Savigny, Syst. 1. c. 

4) Strippelmann, lc. II. 307. — Martin, Vorlsg. cit. II. 
280 n. 28. 

deficientibus demum aliis probationibus ad suppletOTium 
recurri. De probatione iureiurando praebenda nihil agi^ 
tur, sed de fide solum, quae probationibus propter ius- 
iurandum habetur. 

Eadem tamen lex quodnam iusiurandum respiciat, 
auctores non consentiunt; alii ad iuramenta necessaria 
eam trahunt 1 ), alii ad litis decisorium 2 ), alii denique 
ad iusiurandum calumniae 8 ). Verum in eo consentiunt, 
hanc duntaxat quaestionem tractari, num qui plene pro- 
baverit, ad iurandum compelli possit 4 ), immo nonnulli 
quaerentes, utrum probaturus iusiurandum recusare pos- 
sit, nec ne, verbis disertis ostendunt, caput illud secun- 
dum huc aiferri non posse, quoniam illic de eo tantum 
agatur, qui iam probaverit 5 ). 

His equidem consentio neque habeo cur „hac 
lege in singulari quadam causa eam probationem ab 



1) Durandes, spec. iur. Basil 1574. p, 741. — Gonzalez 
Tellez, addecretal. Frcft. 1690. ad h. c. — Carpzov, def. for. 
Frcft. 1663. def. 21. — - Barbosa, thesaur. ed. Rbsener. Lips. 1719 
v. iusiurandum n°. 41. 

2) P a n o r m i t a n u s , 1. c. fol. 4. Ut ei quaestioni responderent : 
utrum, si nihil probatum sit , iusiurandum deferri posset neo ne, 
ICti Saxonici hac lege usi sunt, sicut Schneidewin, comm. in 
instit Argent 1610 p. 736 sq. — Facian, 1. c. II. 47 n. 41 sq. 
I. 41 n. 2. — Carpzov, 1. c. def. 21. 29. 

3) Gonzalez Tellez, 1. c. p. 336. 

4) cf. (praeter iam citatos) — Bartolus com. i. cod. Basil. 
1562. p. 572. — Baldus Ubald. Perus. in decretal. Venet. 
1580. fol. 200. — Petrus de Ferrariis, lib. for. Lugd. 1549. 
p. 101. — Jason. Mayn. Mediolan. com. Lugd. 1582. fol. 124 
n. 7. — Duaren 1. c. c. 6. p. 207. — Cuiacius, op. omn. 
Neap. 1722. VI. p. 843. 

5) Sic D u a r e n u s (1. c. p. 207.) JUud sanefatemur, inquit, quod 
iure Pontificio expressum est l. 2 de prob. eum qui iam probaverit 
quod intendebat , iurare non cogi , sed nos de ea y qui nondum pro- 
bavit sed probare paratus est, hic disserimus. — Anton Perez, 
1. c. p. 218n 9 . 21 : Nam necessarium deferri nonpotestj nulla probatione 

iure Pontificio agnitam esse" credam, qiiod facit Sa- 
rigny (Syst. VII. 88.). Quo ut perreniamus, fingen- 
dum erit, delationem quidem ante coeptam probationem 
esse factam, eaque perfecta demum iuramentum antea 
delatum ut praestaretur ab altera parte expetitum esse. 
At neque hoc nisi temere potest fingi, neque illud op- 
poni, quod secundum hanc nostram opinionem illic de 
consuetudine aliqua actiim sit omni rationi contraria, 
id quod dummodo alia interpretatio detur, omnino ne- 
queat statui. Etenim ipsam hanc consuetudinem exti- 
tisse refert Jason lc. ad. 1. 31 D. ht. fol. 100. n. 81. 

§. 5. 

Attamen nihilo minus nuper pronuntiatum est a 
Wetzell (lcp. 177 n. 35.): probationem pro exoneranda 
conscientia ex ipsa istius capitis ratione consequi l ), 
immo ICtis Italicis probe cognitam a Saxonicis ICtis 
in Germaniam tantummodo translatam esse. Cuius sen- 
tentiae auctores laudat Bartolum atque Jasonem, 
quos commemoravit Schneidewinus, (lc. p. 747,) ipse 
quidem hanc probationem ex aequitate non ex iure ponti- 
ficio natam iudicans. Quaerendum igitur, quae istorum 
auctorum vera sit sententia. 



proposita, cum iUi locussit duntaxat quando de supphnda probatione % 

agitur Quid ergo si is cui defertur iusiurandum, probare malit 

quam iuraref Cogendus est nihUo minus iurare nec movet 

nos quod iure Pontificio expressum est, iuramentum non deferri nisi 
probationibus aliis deficientibus c. 2 X., hoc enim verum est et pro- 

cedit in eo qui iam aliquid probavit nos vero hic agimus de 

eOj qui nondum probavit , sed probare paratus vel conatus est. — 
J. H. Berger, supplem. ad elect. disceptat. for. Lips. 1707 
refert, contra quamvis praesumtionem et probationem iam abso- 
lutam iusiurandum posse deferri, neque contrarium esse cap. 2X., 
quod de suppletorio agat — : ut et e contextu liquet, et interpretes 
ad unum omnes ibidem admonent 

1) Scilicet idem eandem rationem alio loco ' docet incertam 
esse. p. 168. 

Bartolus ad. 1. 14 §, 3 C. de non num. pec. 
(1. c. p. 422 n. 13.) de iure antiquo 9 inquit, lieite quis 
poterat recusare iuramenturn, si dicebat se probare et 
nolebat se relevari a probationibus , ut L 30 pr. D. ht* 

Hac lege tricesima, qua de lite infitiando crescente 
agitur, id statuitur, ut in iureiurando delato ne insit 
infitiatio. Itaque qui actor iurat simplum acquirit. Quod 
durum esse Paullus ideo negat, quoniam actor tuux 
iureiurando a munere probandi liberatus commodum 
ferat. Hanc Paulli sententiam Bartolus ita interpre- 
tatus, tanquam ille beneficium inesse dixisset in eo quod 
actor etiam tum iuramento probare possit, simulque no- 
tissima illa regula „beneficia non obtruduntur" usus 
actorem argumentatus est non esse cogendum, si iurare 
nolit, quia facultas iurandi beneficii gratia ei tributa sit. 
Quo beneficio si uti nolit, legitima probatione omnia 
quae ex infitiatione ad eum redundent, eum acquirere, 
Bartolus igitur, ut mihi quidem videtur, veram Paulli 
sententiam non intelligit, id quod iam inde perspicuum 
fit, quod quae dicit ad falsum finem nos ducunt atque 
certe contraria sunt ei, quod in iureiurando delato in- 
fitiationem non inesse Paullus docet 1 ). Hic autem Bar- 
toli error eo facilius existere poterat, quoniam de tem- 
pore praeterito deque praecepto obsoleto agebat 2 ). 

Ibidem paullo post Bartolus declarans: cur iusiu- 
randum contra documentum post biennium deferri ne- 
queat, — sicut eapars, quaeplene probaverit, iuramentum 
recusare possit, ita 9 inquit, hic ille qui habet cautionem 
de soluto, post biennium elapsum posset dicere : nolo iurare 9 
quia plene probo; — et idem esse puto 9 quod esset in 
omni cautione; hic est casus et hoc in summa: ille qui 
plene probat non cogitur iurare. — Quo tamen in loco 
nequaquam existimamus de hac probatione, quae nobis 



1) cf. Nov. 18 c. 8. 

2) de iure antiquo Ucite poterat. 

exploranda est, agi. Etenim Bartolus ait: si quis pro- 
bationem luculentam proferat, eum iurare non cogi; ne- 
que quidquam interesse potest, utrum gradatim coram 
iudice probatio perficiatur, an ab initio luculenta fiat. 
De eo vero, qui ad probandum se paratum esse dicat, 
omnino non loquitur Bartolus, nam quia probo inquit, 
neque: quia probaturus sum 1 ). 

Quae Bartoli modo attuli verba si Wetzell ipsa 
nec solum Schneidewinum legit, quo modo iis suam 
sententiam firmari putet, me non intelligere libenter 
confiteor. Atqui maius etiam momentum ille tribuit 
Jasonis verbis, quae, ab ea libro suo inserta, invenio in 
libro Jasonis de actionibus Lugd. 1526. ad §. item si 
quis fol. 111 n. 86. 

Quem quidem locum si quis solum consideraverit 
nihil curans, quod unus ille atque unicus est, nullus 
dubito, quin is sibi iam persuasum habeat, eum qui 
probaturus sit iurare nequaquam cogi. Quamquam, id 
quod tamen minoris momenti esse confiteor, sane dubi- 
tari licebit, num cap. 2X. ad utrumque spectet ex Ja- 
sonis senlentia, et ad eum qui probet, et ad eum qui 
probaturus sit. Habemus igitur loci sententiam hanc: 
eum qui probaturus sit iuramentum recusare posse. 
Neque tamen negligendum est, immo maxime urgen- 
dum, quod unus Jason hanc protulit sententiam; quo 
accedit, quod mihi totus locus valde suspectus est. 

Idem enim Jason ad 1. 31 D. ht. dicit, (1. c. fol. 
100 n°. 74) vulgo doceri, actori iurisiurandi delationem 
non prius esse concedendam, quam libellum ediderit; 
sibi quidem durum visum esse id praeceptum, neque 
tamen ullum contradicentem se invenisse; reum satis 
munitum esse, quod tempus deliberandi idoneum postu- 

1) Pari modo PetruB de Ferrar, 1. c. p. 197 docet, eum 
recte iuramentum recusare : qui habeat suam intentionem fundatam 
perpublicum instrumentum, argumento c. 2X de prob, — C£ idem 
in lib. for. cit p. 101 n* 4. 

2 

lare possit, sibique videri nihil nisi calumniose petere, 
ut libellus edatur. Hoc igitur loco docet iuramenta 
quam latissime adhibenda esse. Accedit, idque maioris 
etiam momenti est, quod paullo post Jason, ubi de cap. 
2X. agit, (lc. fol. 100 n°. 84) verbis fere iiadem atque 
quae eius libro de actionibus inserta sunt, utitur. Dicit 
enim in eo capite casum inesse maxime admirabilem 
nec dum usque ad Bartolum satis consideratum, a quo- 
nam tandem doctum sit: ex isto capite consequi, neque 
probatione absoluta iuramentum calumniae amplius po- 
stulari posse, neque torquendum esse quemquam inno- 
centia sua probata. 

Qui poterat fieri, ut qui pluribus locis demonstravit, 
quam plurimas causas esse iureiurando dirimendas, qui- 
que quum permultas recusandi causas enumeraverit, 
(ibid. fol. 124 n°. 7) de eo qui probaturus est tacuit; quem 
denique allegaverunt qui probationis non admittendae 
auctorem quaesiverunt 1 ), qui fieri quaeso potuit, ut idem 
vir alio loco doctrinam omnino contrariam doceret? 
Quid vero? Nonne facillime evenire potuit, ut scriba 
quilibet miratus scilicet ista verba casus est de hoc rnul- 
tum notabilis et peregrinus in cap. 2X. de prob. 9 quum 
descriptionem illam nuper memoratam ab Jasone ad 
1. 31 D. factam ignoraret, interponeret verba : vel etiam 
offert se probaturuml Iam enim habere sibi videbatur, 
unde singulare illud et mirabile dictum facilius expli- 
care posset, quod capite 2X. extare vidimus 2 ). 

His de causis persuasum mihi est, isti Jasonis dicto 
merito haud magnam quidem vim tribui. Nec tamen 
ut iam integram vim ei concedamus, aliud quidquam 



1) cf. Maranta 1. c. p. 333 n°. 74. et cogiturreus aut iurare 
aut iuramentum deferre (referre em) non obstante quod separatum 
(se paratum em.) contrarium probare; sic dicit Jason ad Ug. D. 
manifestae. 

2) Aegre equidem fero, me uno tantum irtius libri exemplari 
potuisse uti. 

illo continetur nisi hoc, eum qui probare velit recusare 
posse iusiurandum ; at quo iure quis dicat, hanc ipsam 
recusandi facultatem nihil esse nisi eam de qua agimus 
probationem pro exoneranda conscientia, equidem intel- 
ligere quum nequeam cuique integro diiudicandum re- 
linquo. Vera tamen erroris causa est haec, quod fere 
iisdem verbis Italici ICti recusationem iurisiurandi signi- 
ficant, quibus hodie nos ad definiendam istam proba- 
tionem utimur, scilicet verbis „defendere conscientiam 
probationibus, defensio conscientiae", quo eodem no- 
mine diversis rebus adhibito decepti iam antea scriptores 
praesertim Saxonici putaverunt: 4 ICtis Italicis proba- 
tionem de qua agitur notam fuisse. 

Quaerendum igitur probatio pro exoneranda con- 
scientia unde ducenda sit. Quod quo dilucidius fiat, 
ad ius Romanum nobis revertendum erit. 

§. 6. 

Quum ut supra demonstravi iuramentum iure Ro- 
mano scilicet posterioris aetatis eam vim haberet, ut 
sententia iudicis inde penderet, facile potest colligi, 
saepe a litigantibus appellatum esse contra eam sen- 
tentiam, qua alteri iuramentum delatum esset. Qua 
appellatione quum sententiae vis in suspenso relinque- 
retur, facile fiebat, ut eo cui impositum erat iusiuran- 
dum interea morte functo magna perturbatio nasceretur, 
ut ipsas lites valde eo tractas esse taceam. Itaque Iu- 
stinianus 1. 12 C. ht. 4. 1. cpnstituit * ) , quibus condi- 
tionibus appellatio permitteretur, quo modo procedendum 
esset, quando rem ipsam suspenderet appellatio. Quae 
constitutio quamquam hodie nullam amplius dubitatio- 
nem moveat, praebuit tamen maioris causam erroris 
commentatoribus, quorum nonnulli existimarunt ea con- 



1) cf. Donellus ad Cod. VII. p. 547, cuius quidem interpre- 
tationem non ubique sequor. 

2* 

stitutum esse, ut iusiurandum ab adversario delatum 
recusari liceret. Qui error eo gravior est, quum ex hoc 
tantummodo lex quaedam iuris Pontificii recte intelligi 
possit, qua, usque adhuc ni fallor omnino non consi- 
derata, mehercle ab inerudito perverse adhibita omnis 
iuramenti litis decisorii doctrina labefactetur. Extat illa 
capite ult. X. de iureiur. 2. 24. 

Quas duas leges diligentius considerare liceat. 

Iustinianus in istius constitutionis paragrapho se- 
cunda his verbis usus est: Sin autem is cui sacramentum 
est illatum vel a parte vel a iudice, hoc subire minime 
voluerit, licentiam quidem habeat sacramentum recusare. — 
Praeterea addit, litem eo non suspendi ac sententia de- 
finitiva prolata de causis cur recusarit ab iudice ad quem 
lis provocata sit esse diiudicandum. Haec posteriora 
sequi quidam quum non animadverterent, sola ista verba 
respicientes putaverunt ab Iustiniano id statutum esse, 
ut iusiurandum delatum recusari liceret. Quam inter- 
pretationem, quae e sola constitutione omnino elici non 
potest, docti viri eo consilio affectarunt, ut capiti ult. 
X. supra commemorato fundamentum certum redderent, 
quippe vehementer hoc egenti. Ea ratione perducti 
alii 1. 12 C. iuris emendandi causa pronuntiatam esse 
putabant, quamvis ipsius legis verbis refutati; alii cen- 
sebant 1. 12 rationem continere istarum causarum, quae, 
scilicet praeter edicti praeceptum, iam dudum in usu 
fuissent, hanc tamen rationem capite ultimo X. muta- 
tam eoque constitutum esse, ut iusiurandum recusari 
liceret. Ac plurimi quidem rectam interpretationem 
sequebantur, attamen iste error non levis et, quod 
qui dissentiunt auctores nominatim non appellantur x ), 
praecipue usu quodam forensi nisus fuisse mihi vi- 

1) cf. Sichardus redivivus Frft. 1613 p. 279. — Donel- 
lus ad 1. 9 C. 1. c.p. 530 sq. — Bartolus com. cit. p. 339 sq. — 
Alberici de Kosate Bergam. comm. i. cod. Venet. 1586 
ad h. leg. 12. 

detur. Itaque ut quae sententia vera sit explore- 
mus, caput ult. cit. diligentius considerabimus. Verba 
haec sunt: 

Idem iudici: 

Iuramentum a te parti delatum nisi iusta de causa 
non potuit recusaru Quamvis quod in iudicio a parte parti 
defertur recusari possit licite, ac referri 

Talem verborum ordinem et interpunctionem se- 
cutus primo aspectu nemo dubitabit, quin recusare an 
referre mallet partis arbitrio concessum fuerit. Cui 
interpretationi patrocinatur etiam glossa, auxilium haud 
contemnendum, quippe quae disertis verbis disiungit in 
hunc modum, licite posse partem etrecusareet referre. 
Nihilo minus tamen hoc obtinendum puto, contrariam 
iuri Romano doctrinam illo capite non contineri. Nam 
commentatores quamvis ubicunque de capite agitur com- 
memoraverint , esse qui aliquid novi eo statutum esse 
crederent, iidem tamen omnes sibi persuasum, habent 1 ) 
falsam esse istam sententiam, simulque arbitrariam re- 
cusandi facultatem aut disertis verbis condemnant, aut 
pluribus recusandi causis enumeratis 2 ) unum conten- 
dunt idque solum inter ius Romanum et Pontificium 
hoo esse diecrimen, quod in illo recusandi causae apud 
iudicem ad quem appelletur exponendae sint, dum iure 
Pontificio cautum sit, ne apud iudicem inferiorem pro- 
ferantur. 

Immo vero ex ipso capite citato, dummodo inter- 
punctionem commutemus, idoneam interpretationem de- 
promere possumus. Nam quod glossa illa adversatur, eo 
quidem minus movemur, quoniam antiquissimi scriptores 



1) Cilatis addendi sunt: Jason ad 1. 38 D. ht. — Donel- 
lus 1. c. ad 1. 9 C. p. 530. — Gonzalez Tellez ad decretaL 
cit. p. 615. 

2) Bartolns Lc. p. 572. — Baldus 1 c. fol. 262. — Jason 
1. c. fol. 124 n°. 7. — de act. fol. 111 n«. 83.— Duaren 1. c. cap. 4. 
— Donellus 1. o. p. 525. 

vel falsam esse eam declaraverunt vel omnino neglexe- 
runt. Fingainus igitur causam diiudicandam fuisse hano : 

Actor quidam, qui nondum probavit, praesumtionem 
prae se tulit, qua inductus iudex iusiurandum purga- 
torium reo imposuit. Is tamen praestare noluit, quo- 
niam actore non probante reum obtinere etsi nihil 
ipse praestitisset ius fasque esse apud omnes con- 
staret. Itaque iudex papam interrogat', qui in hunc 
modum decernit: Quod iuramentum ab altera parte tu 
petiisti, sine iusta causa non potest 1 ) recusari. Prae- 
terea addit papa, iusiurandum ab alterutra parte dela- 
tum ab altera recusari et referri posse, nisi forte aliqua 
de causa hoc ius ei ademptum sit. — Ac prae ceteris 
quidem hoc notandum est, primariam decreti causam 
sine dubio in ea quastione inesse, utrum iure iudex 
iusiurandum necessarium postulaverit nec ne ; nec tamen 
hoc uno argumento contineri, quod ad quaestionem 
illam diiudicandam faciat, sed fortuito generalia quae- 
dam adiuncta esse, quae, id quod iam ex enuntiatorum 
conformatione apparet, ad ipsam quaestionem non atti- 
neant ideoque accuratam interpretationem recusent. 
Deinde: decreti verba recte se habere ad rem iuste 
definiendam dummodo (neque interpunctionem valde 
respiciendam puto) illa in hunc modum mutentur „re- 
cusari ac referri", ad quam emendationem adoptandam 
eo faciliores sumus, quum tam testimoniis multorum 
hominum doctorum*) quam ipsa ratione sustineatur. 

Itaque hoc constat, capite ult. nihil novi esse in- 
troductum; manet igitur doctrina antea prolata haec: 



1) potuit consueto more ad tempus ortae rogationis refertur. 

2) Sic Jason 1. c. ad 1.38 D. ht. et sic, inquit, textus ibi dum 
dicit recusari ac referri, capitur pro eodem. — Donellus, 1. c. p. 
530. nihil verius dictum et magis convenienter iuri civili. — Gon- 
zalez Tellez 1. c. p. 615 — Aliam sententiam defendunt. Azo, 
1. c. fol. 62. — Petrus de Ferr. 1. c. p. 100 n». 3. — Pacian, 
1. c. L 41 n«. 7. 

manifestae turpitudinis est nolle nec iurare nec referre 
iusiurandum; cuius tamen regulae christiana religione 
plures quam de quibus supra in iure Bomano excutiendo 
actum est exceptiones conditae sunt, eae tamen parum 
accurate descriptae, ut, sicut antea indicavi, omnes eius 
temporis de quo agitur scriptores commemoraverint, 
dubitatum esse, utrum qui probaturus sit iusiurandum 
recusare posset nec ne. Simul et earum mentionum eam 
vidimus esse indolem, ut appareat de re usitata agi 
tunc vero iuris praecepto sancienda, et ipsos scriptores 
ad unum omnes, si quidem dictum istud Jasonis omit- 
timus, probationem permittendam negasse, quamvis in 
usu permissa esse videatur. Cuius opinionis gravissi- 
mum inveni auctorem Maranta, qui certiores nos reddit, 
in foro mercatorum Italico commune illud praeceptum 
de iuramento necessario praestando minime valuisse. 
Artis peritorum sententiis, testibus, sorte diiudicari quae- 
stiones, ad iusiurandum confugere lege vetitum esse. 
Neque causam eius usus, quem*maxime laudat Maranta, 
desideramus. 

Iam ut mercatores Italici illis temporibus summa 
in diversissimis regionibus celebritate florebant, ita usum 
forensem ab iis receptum mox alii videntur imitati esse, 
quo factum est, ut ICti studiose inquirerent, talis usus 
utrum iure sancitus esset nec ne. Quae quidem eius 
usus propagatio in altera parte saeculi sexti decimi *) 
facta est; eodemque fere tempore idem usus in Saxoni- 
cum mercatorum forum receptus est 2 ). 



1) Duarenus (ao. 1509) natus negat iure sancitum esse usum ; 
contra Faber (1557 — 1624) non addubitatum esse in Francogalli- 
cis iudiciis docet. cf. Heffter, 1. c. p. 279. — Strippelmann 
1. c. II. 307. — 

2) Kbnig (1. c. 1 1550 [?]) de eo non loquitur. Klingen v. Stei- 
naw (t 1576) sub voce Gewissensvertretung de sola recusatione agit 
cf. Landr. fol. 60. — Petrus Heigius com. cit. p. 454 n. 21. 
Schneidewin 1. c. 

§• 7. 
Germani, qui strenui animis Deum, dum in hu- 
manis viribus auxilium esset, implorare nolebant, op- 
portunam sibi istam recusationem contingere putabant, 
qua latiorem iuramentorum usum coercerent Praeterea 
quum actor eo beneficio frueretur, ut iusiurandum an 
probationem mallet ipse eligeret, iniquum videbatur, ius- 
iurandum si ille elegisset, reum adeo constringi, ut ne 
contrarii quidem probatio ei pateret. Paria ad utrum- 
que commoda, ea quae rebus fit probatione recepta, 
debebant redundare, itaque utrique concedebatur , utra 
via Saxonica an Romana uti vellet sua voluntate deci- 
dere. Verum electam viam sequi debebat; sicut enim 
actori ante contestatam litem quidem licebat, utra via 
iureiurando an probatione agere vellet eligere, postea 
vero electione facta inde recedere non poterat; ita reo 
quoque litis principio licebat constituere: utrum iurare 
vellet, an iureiurando recusato probationibus se defen- 
dere. Atqui hac recusandi facultate, qua maius com- 
modum reo allatum esse nemo facile dicet, quo melius 
uti posset, necesse erat caveri, ut iusiurandum recusa- 
tione facta ne prorsus caderet; quod quamvis recte et 
sine damno fieri posset, ubi sicut in foro mercatorum 
quaevis quaestio ex arbitrio boni viri discerneretur, 
magnum tamen periculum ibi afferebat, ubi litigandi 
modus certis regulis adstrictus est. Quam ob rem 
postea ut totum ius Romanum receptum hanc quoque 
recusandi facultatem ab Italis acceptam iuri Saxonico 
ita praeferri sinebant, ut subsidii loco etiam ius Saxo- 
nicum valeret litigantibusque daretur a probatione ad 
iuramentum refugere, si in ipsa probatione suscepta 
iusiurandum sibi reservassent. Is vero usus forensis 
postea lege sancitus est, constitutione electorali anno 
1572 promulgata 1 ). 

1) Constitution e. 1. 1. 14 (Carpzov def. cit. p. 120; ver- 
bis: „ da er gleich zur Vertretung seines Gewissens keine 

Attamen quae hac in re singularia legibus Saxo- 
nicis statuta sint, ea describere a nostro proposito alie- 
num videtur 1 ), a quo diutius me aberrasse mihi velim 
indulgeas. Neque magis explicare hic licet, quo modo 
haec probatio ex iure Saxonico in ius commune trans- 
lata sit 2 ); hoc solum erat demonstrandum, totam istam 
probationem ex usu forensi Saxonico eeee ducendam, 
quamvis primordia a foro Italico profecta sint 8 ). 



genugsame Beweisung vorfiihret, gleichwohl den gemeinen Prak- 
tiken nach den Eidnochmals schworen kann. — Mirandum est, hanc 
constitutionem a plerisque ignoratam esse ideoque procedendi 
ordinem emendatum, ao. 1622, primam de ea re legem esse 
existimari. Quod Prietzen, qui extrema eius saeculi parte 
librum illum a Kbnig scriptum edidit, conscientiae defensionem 
omnii o non appellat, ignorantiae eius tribuendum scilicet ex- 
cusandae , quum per longum tempus. peregre fuisset. 

l)Cf.:Sachs. Proc. u. Ger. Ordn. 1622 tit. 19.— emend. ad 
ht. Dresd. 1724 p. 115 sq. — Klingen von Steinaw, Ldrecht. 
Lpzg. 1572 ad I. 6. fol. 60. — Teuber, Instruction des ger. Proz. 
Lpz. 1623 c. 18 fol. 137. — Carpzov, def. for. cit. def. 18, — 
proce8sus itfr. XII. 3. p. 418. — Volckmannus emend. cur. 
Beyer. Lips. 1721 p. 208. — Cocceii ius controv. Lips 1799. p. 
159. — Seyfart, Deut. Reichsproz. Hal. 1738 p. 418. — Kori, 
Theor. d. sachs. Proz. Jena 1822 p. 225. — Gliick, Comment. 
XII. 1 p. 330 sq. — Suevus, diss. cit. Lips. 1702 (append. ad 
Pacian) II. n.40. — Liider, diss. de orig. prob. p. exon. consc. 
Gott. 1827. — Goldschmidt, versch. Abhandlgn. a. d. Civilproc. 
Frcf. 1818 p. 79. — Strippelmann, 1. c. II. 310. 

2) Eo tempore, quo in iure Saxonico iam in usu erat pro- 
batio, de iure communi dubitabatur: utrum qui probare paratus 
sit iuramentum recusare posset nec ne. cf. Martini com. 
for. Gosl. 1694 p. 828. Anton Perez, lc. p. 217 n». 20. 

3) Falso Estor Deutseh. Beichsproc. p. 190 censet con- 
cepto ord. iud. cam. ao. 1613 probationem illam introductam 
esse ; etenim ipsi paragrapho quod vidimus ne mentio quidem hu- 
ius rei inest; neque §. 5 ibid. de probatione p. exon. c. intelligi 
necesse est. cf. Schmauss, corp. iur. Germ. publ. p. 603. Lu- 
dolf, corp. iur. cam. p. 679. Emminghaus, corp. iur. Germ. I. 
p. 262. Ceterum miramur, quod Strippelmann II. p. 307 n w . 33 
videlicet auctoris nomine omisso eandem paragraphum allegavit. 



vLmOO 



Digitized by VjOOQlC 



26 

His ambagibus, quibus ad vias quae delato iure- 
iurando patent describendas opus erat, finitis iam transeo 
ad quaestionem nostram, qua de periuri in iureiurando 
delato conditione agitur. 

§. 8. 

Priore tempore quo admitterentur litigantes ad 
iusiurandum deferendum non raro requirebatur, ut ipei 
fidem haberent iurandique facultatem. Itaque ubi et 
quatenus fides partium expetenda sit, opus est accura- 
tius perscrutari. 

Atque hoc quidem existimamus vix memorandnm 
esse, neque eiusmodi facta, quibus iure nulla vis tri- 
buatur, ullius ad eam rem momenti esse, neque eos a 
delatione prohiberi, quibus secundum plebis opinionem 
macula quaedam adhaereat, quosque fidei expertes esse 
fortasse sacerdotes sibi persuasum habeant 1 ). Eius- 
modi res non spectantur nisi ab eo, qui nescio quo 
errore captus iuris scientiam putet ad singulorum ho- 
minum vel mores vel dignitates vel munera esse refe- 
rendam. Neque vero iudex certiorem se fieri iubet ab 
iuraturo, quid de iureiurando cogitet ille, dummodo ne 
vel leviori animo sit vel falsa iurisiurandi notione uta- 
tur, cohortando prohibeat, atque ab iureiurando eum 
removeat, qui iuramenta se contemnere manifesto de- 
monstraverit. Deinde non solum difficile sed paene 
periculosum esset iudicis munus, si de eiusmodi factis, 
quae non cum iure, sed cum conscientia tantum con- 
iuncta sunt, iudicandum esset; quod ne poterit quidem 
a iudice postulari, nisi ipso iure eiusmodi facta accu- 
rate definiantur, h. e. ipsa sententia ab iudice lata ali- 
cui fides abrogata sit. Quibus cognitis nonnulli ani- 
mum eo induxerunt, ut quicunque iudicis sententia 
infamis esset redditus, eum ab iureiurando deferendo 



J.) Wernher, sel. obs. for. III. 

prohibendum esse ceneerent, scilicet quia infamia per- 
iurio irroganda non amplius indignabundus periurium 
non esset repudiaturus, simulque is, ctti iusiurandum ab 
infami delatum esset, facultate privaretur referendi, 
quum nisi manifesto periurii periculo referri non pos- 
set 1 ). Quorum tamen argumentorum prius quidem fa- 
cillime profligatur: etenim quamvis, id quod non poteris, 
periurum nisi infamia non puniri demonstraveris, non- 
dum tamen inde sequitur, ut infamis, quia sentire poe» 
nam nequeat, idcirco ab iureiurando repellendus sit. 
Quid enim in iudiciis publicis faciendum, quum delicta 
nemo committere possit, quorum poenas non sentiat? 
Quod autem praeterea ad fulciendam istam doctrinam 
afferunt: infamem tam corruptum esse, ut nihil nisi 
dolus eius, mendacium, immo periurium expeotari pos- 
sit 2 ), id non eiusmodi esse apparet, quod refutari debeat. 

Inde efficitur, neque facti neque iuris infamiam ta- 
lem esse, qua quisquam ab iureiurando deferendo merito 
intercludatur; quaeritur iam, quid de periuro statuen- 
dum videatur. Ad iusiurandum praestandum eum am- 
plius non posse admitti et ex ipsa rei natura consequitur 
et legibus cautum est; illud tamen etiamnunc restat ut 
exploremus, quaenam periuri in deferendo iureiurando 
conditio existat. — 

Sunt qui periuro deferendi facultatem adimant, 
quoniam is cui defertur, priusquam ad iusiurandum 
praestandum cogatur, calumniae iuramentum ab adver- 
sario iure expetere possit; quo iure propter adversarii 
fidem privetur atque ob id ipsum quod a calumnia non 
tutus sit damnum sentiat. Atqui diligentius iuvat illo- 
rum verba ipsa examinasse : iam omnium videmus hanc 
esse sententiam: licere quidem ei, cui iusiurandum 



1) cf. Pufendorff observat. 92. 

2) Sic Berger 1. c. p. 523: neque entro, inquit, is qui infa- 
tniam incurril statim est contemtor nominis divini praesertim cum 
poenitentiam egerit. 

deiertur, calumniae iuramentum postulare, cogi tamen 
eum illud facere nemo ut vidi asseverare ausus est. 
Itaque altera pars hoc ius praetermittere potest, quum 
iureiurando sibi delato accepto simpliciter iuret 1 ). Prae- 
terea qui hanc doctrinam sequuntur, leviore argumen- 
tatione neque utrique parti aequa usi sunt; quam enim 
legem de universa re statuunt, eam manifestum est 
unam tantummodo rei conditionem spectare hanc, quum 
is cui delatum est calumniae iusiurandum flagitet. 
Quod illi aeque permittitur vel simpliciter iuraTe vel 
referre vel probationibus se defendere, id prorsus ne- 
glexerunt. lidem tamen de sententia sua iam propterea 
dubitare debebant, quod iure Romano cautum est, ne 
in certo quodam causarum genere, ubi ne pietas offen- 
deretur periculum esset, calumniae iusiurandum po- 
sceretur. 

Ex aliorum sententia propterea periurus deferre 
iusiurandum nequit, quia ei referri nequeat, unde ad- 
versario damnum nascatur 2 ). Quam doctrinam quippe 
iuris vel accipiendi vel conscientiam defendendi plane 
immemorem pari atque priorem iniquitate eese nemo 
non videt. Enimvero utrum relatione quis uti possit 
nec he, ibi tantum quaeritur, ubi de iureiurando refe- 
rendo agitur, neque tum quum deferendum est; id quod 
quum aliunde tum inde evincitur, quod a Eomanis in 
quibusdam causis relatio lege praeclusa est, neque ta- 
men delatio 3 ). 

Eandem ob causam partes a iureiurando deferendo 
non sunt praecludendae, quum is cui defertur peieravit. 
At rogari dicunt eum cui defertur ut iuret, neque ta- 



1) Donellus 1. c. ad 1. 9 G. ht. ait: Non videtur per acto- 
rem Btare, quo minus *de calumnia iuret, si hoc iusiurandum ab eo 
non postulatur, Hoc non considerat Berger 1. c. p. 523. 

2) Heffter, 1. c. p. 278. 

3) Berger, 1. c: tum quia aUerum exaltero non consequitur, 
cui non potest referri iusiurandum, is nec idem deferre iUud potest. 

men rogari posse eum, qui iurare lege vetitus sit. Immo 
qui iusiurandum defert, non id agit, ut is cui defertur 
iuret, sed eo consilio defert, ut iurisiurandi religione 
motus iniuriam confiteatur, et quamvis eolemni delatio- 
nis formula is cui defertur nihil nisi iurare iubeatur, 
ipsa tamen lege illae facultates vel referendi vel pro- 
bationibus se defendendi integrae ei servantur. Ne 
maiore quidem ratione quisquam dixerit, tum eum qui 
defert se unquam iuraturum esse sperare non posse, 
quum ab eo cui defertur scilicet periuro iusiurandum 
referri non permittatur ; de hac quoque quaestione tunc 
modo agi poterit, quum iureiurando delato is cui de- 
fertur referre se malle dixerit. Ceterum ut is cui de- 
fertur vere a referendo prohibendus fuerit, tamen id 
ipsius arbitiio eius fiet qui detulit, eoque ipso quod 
detulit, quavis iurisiurandi sorte se contentum fore de- 
claravit. Praeterea haec doctrina ex ea nata est, quae 
a periuro deferri iusiurandum non posse contendit quamr 
que falsam esse supra iam demonstravimus. — 

Alia denique doctrina extat eorum, qui legibus 
ipsis dicunt cautum esse, ne inter periuros iusiurandum 
deferatur. Quod Martin — Vorlsg. II. 261. — docet 
in iure Pontificio his verbis praescribi: qui semel periu- 
ratus fuerit, nec ad sacramentwm accedat nec in sua causa 
vel alterius iurator existat. — Qua ex lege qui Martin 
istud praeceptum derivare potuerit, equidem non pos- 
sum intelligere, neque ipse eam notionem persequi au- 
sus est, quo quam sit absurda sine dubio statim com- 
perisset. 

Quaecunque modo doctorum hominum praecepta 
attuli, ea vidimus vel eo laborare, quod ab iniquis ra- 
tionibus profecta sunt, vel eo quod angustioribus fini- 
bus contenta singulas tantum causae constitutiones ce- 
teris omissis spectant. Nec tamen haec eorum sola sunt 
vitia, sed illud gravissimum maximeque perspicuum, 
quod iusiurandum deferendum cum praestando confu- 

sum esi. Nam ubicunque yetitum est iusiurandum prae- 
stari, ibi ne deferri quidem permittunt; quamquam qui 
sit iurisiurandi delati effectus non potest nisi electione 
ab eo cui defertur f acta diiudicari ; hoc unum dicendum 
est, iusiurandum delatum cum ab initio quidem vali- 
dum fuerit, post propter viam ab adversario electam 
invalidum fieri. Videlicet si ex sorte iurisiurandi vel 
delati vel relati de ipso admittendo iureiurando prae- 
iudicandum esset, hoc opinor ubique esset prohibendum, 
dummodo constaret iusiurandum delatum iuratum non 
iri, quod utrum arbitrario partium consensu an abdica- 
tione an ex lege fiat, nihil curandum est. — 

§. 9. 

Atque id quidem demonstrasse mihi videor, dubita- 
tionem istam: utrum aliqua pars iurare possit nec ne, 
ad tractandam hanc de iureiurando deferendo quaestio- 
nem omnino nihil afferre. Iam hoc quaerendum vide- 
tur, quatenus iurisiurandi delati effectus mutetur. 

Sunt qui periurum iusiurandum deferentem causa 
cadere dicant, si iusiurandum calumniae ab eo postu- 
latum sit. Quacum re coniungi potest ea, quum ius- 
iurandum ei refertur, in utraque enim de iureiurando 
praestando sed propter fidei defectum non praestito 
agitur. — Haec sententia non video quo defendatur. 
Iuramentis facile intelligitur nisi ad finem liti imponen- 
dum partes non uti i. e. tum demum, quum aliter pro- 
batum non fuerit; quo fit, ut qui deferat plerumque 
causa cadat, quum ultimo remedio privatus sit; quod 
tamen non ista eius natura efficitur, sed eo, quod iure- 
iurando adempto, quum tempus probationibus permis- 
sum praeterierit, aliae legitimae probationes deficiunt. 
Sin aliter se defendere nequit, quavis probatione de- 
perdita pars causa cadit, in quo videmus periurium om- 
nino nullius esse momenti. Quodsi iuriiurando deferendo 
tempus probationibus datum non esset praescriptum, 

quod quidem non aliam ob causani factum est, nisi 
quod iusiurandum in legitimarum probationum numero 
esse ducebatur; vel si ea iurisiurandi natura, ut nisi 
aliae probationes deficiunt eo utendum non sit, nondum 
valeret, non esset cur iuramento etiam inutiliter delato 
is qui detulit causa caderet, quum aliis probationibus 
nihilo minus uti posset. Sin autem aliis probationibus 
caret ideoque causa cadit, id propter periurium fieri 
merito non dicemus. At enim vero id solum spectan- 
dum est, quanti ponderis iusiurandum deperditum fuerit. 
— Id quidem iusiurandum si partem duntaxat argu- 
menti probandi continuit, secundum notaa de partiaria 
probatione regulas agendum est. 

Nec tum quum periurus, cui delatum est, referendo 
partea deferentis sustinet, dicendam erit eum causa ca- 
dere. Fortasse „eum qui defert ipsum* dixeris „fide 
adversarii confisum litem iureiurando dirimendam pro- 
posuisse eaque de causa iuretur sibi de calumnia non 
iure suo postularc, quum ab eo cui ipse detulerat ius- 
iurandum sibi relatum fuerit; hac autem sola de causa 
eum, cui delatum sit, referentem ab iureiurando ca- 
lumniae solutum esse, ideoqUe tum, ubi qui defert ad- 
versarium iurare non posse sciverit, eum fide eius con- 
fisum esse merito non dici ; itaque ei qui detulerit esse 
permittendum, ut priusquam iusiurandum ab adversario 
periuro Telatum praestare cogatur, ab illo iusiurandum 
oalumniae ex lege possit exigere". — Sed qui iusiuran- 
dum defert, eum meminisse oportet, semetipsum ad id 
iusiurandum praestandum cogi posse 1 ); atque eum, qui 
nihil nisi eo quod adversarius obtulit ex lege utitur, 
adversario de calumnia iurare debere adeo iniustum 
atque ineptum est, ut e contrario aequum videatur, per- 
iuro quum iusiurandum ei defertur permitti , ut quoquo 



1) 1. 34 §. 7 D. ht — arg. 1. 12. §. 1 i. f. C. ht. — Konig 
L c. c. 67. 

modo agere constituerit, adversarium iubeat iurare: non 
calumniose periuro se iusiurandum detulisse. 

Unde apparet, eo quod iusiurandum ab adversario 
periuro non iuretur, non fieri, ut is defert causa cadat 
Quod quamvis fieri possit, certe pcriurio commisso 
non effici. 

Attamen non intelligo, qua re perducti alii dicant, 
periuro qui iusiurandum acceperit, poenam irrogandam 
esse eam, qua qui iurare noluit afficitur. Quem errorem 
iam ipsa edicti verba redarguunt haec „manifestae tur- 
pitudinis est, nolle nec iurajre nec referre". Illic qui- 
dem de contumacia agitur, qua praetor fingit partem 
esse confessam, hic autem de contumacia agi nequit, 
quia periuro iurare non licet. De voluntate non quae- 
ritur, neque igitur propter voluntatis defectum periurus 
punitur. Voluit fortasse iurare, neque tamen potuit, 
quis igitur eum nolentem dixerit? At, inquit, periurus 
delicto suo optionem ipse sibi ademit, ideoque a prae- 
toria ista electione exclusus in ea solummodo causa est, 
ut referat; cui iure hodierno quidem probatio pro ex- 
oneranda conscientia adiunctia est; accipere iusiurandum 
non ei esse concedendum. Quae interpretatio nobis 
inepta esse videtur; etenim summa edicti haec est, con- 
tumaciam esse puniendam, • qua alterutra pars neque 
ipsa iureiurando litem finire peque adversario confidere 
velit. Igitur partem confessam esse tum demum fingi. 
poterit, quum pars aliqua omnem declarationem recusans 
e facultatibus sibi permissis nulla uti voluerit. Atque in 
eo causae statu confessionem fingi non solum non durum 
sed necessarium est, quo iudicis auctoritas integra serve- 
tur. Id tamen non valet in periuro, qui nullius contuma- 
ciae reus fit, quum ut lex iubet voluntatem suam enuntiat 
et iusiurandum delatum accipit. Iurare eum non posse 
ideoque illius consilium, qui litem voluit iureiurando 
finire, irritum factum iri, si aut a periuro acceptum aut 
periuro relatum fuerit iusiurandum, id utrique parti 

aeque fuit cognitum. Itaque periurum iuBiurandum ac- 
cipientem pro confesso esse habendura falso contendunt. 
— Neque contrarium est, quod re idem evenire potest, 
sicut quum is cuiup est probatio iurare debet, sed pro- 
pter periurium n,equit. Id nemo facile cum poena eius 
qiii iurare noluit confundet,. a qua maxime distat velut 
in appellatione permittenda, in restitutione in integrum 
concedenda, denique in expensis refundendis. 

§. 10. 

His praemissis veram doctrinam descripturi hoc 

* iteramus , adhibendo auriiurando periurium ab altera 

parte commissum nequaquam obstare. Quatenus autem 

effectus commutetur, singulis quaestionibus dispositis 

optime explicabitur. 

I. Qui defert, periurus est, adversarius eius aut: 

1. probationibus se defendere constituit, tum proba- 
tione, perpetrata obtinebit; de adversarii fide omnino 
non quaeritur. Sin probatione non persoluta ad ius- 
iurandum recurrit, tum quae infra sequuntur locum ha- 
bent, neque eorum quidquam propterea mutatur, quod 
antea probationibus sese defendere conatus est. Aut ille 

2. accipit iusiurandum et ut de calumnia sibi iuretur 
postulat — tum iureiurando discerni nequit, nam qui 
detulit, ei iurare non licet. — Aut 

3. accipiens non postulat calumniae iusiurandum, tum 
consuetam vim habet delatio, quoniam fides adversarii 
periuri non requiritur. Aut denique ' 

4. refert iusiurandum; tum quum adversarius iurare 
nequeat, iusiurandum cadit. 

II. Is ciii defertur periurus est, qui 

1. si conscientiam probationibus defendere vult, de 
iureiurando. nondum disceptatur. Supra enim iam mo- 
nui, ut conscientiae defendendae facultas ab, accipiendi 
vel praestandi. iurisiurandi iure prorsus distinguatur, 

s 

quod quantum differat hic eluoet. Fortasse enim dixerit 
quispiam, vel ex ipso ilomine apparere: conscientiam 
illo beneficio uti, de conscientia autem agi non posee 
nisi Jn eo, cui simul iurare liceat; periuro ideo tale 
conscientiae beneficium non esse tribuendum. Sed xectiue 
sine dubio dicetur, probationem istam suis legibus uti, 
ut neque facultas neque yoluntas iurandi in ea con- 
cedenda respiciatur. Aliter statui iniquum censemus, 
etenim sine ullo iuris praesidio periurus adversario for- 
tasse minus religioso traditus esset, si ne probationibus 
quidem se defendere ei liceret. Si alia facultate non 
frueretur nisi accipiendi vel adversarii fidei obtempe- 
randi, sane coactus foret iusiurandum accipere eoque 
magnum adversario damnum afferre* — Aeque periurus 
ad iusiurandum recurrere debebit, quum probatiooem 
non expleverit. ' 

2. Si periurus accipit iusiurandum, delatio irrita fit. 
Neque tamen id ei permittendum est, ut nihilo minus 
iusiurandum calumniae postulet, utpote quod non ad ius- 
iurandum acceptum sed potius ad praestandum spectat.— 

3. Periurus refert iusiurandum; tum adversarius iu- 
rare lege cogitur neque ex referentis fide ullam excep- 
tionem sibi comparare potest. Si iurare noluerit, con- 
fessionis poena afficitur. 

III. Periurus alteri periuro defert. 

Hac in conditione totus iurisiurandi delati effectus 
is est, ut cui defertur rem iureiurando affirmandam pro- 
bet, h. e. conscientiam defendat. Quod si non vult, 
vel probatione non expleta ad iusiurandum redit, quavis 
alia electione delatio irrita fit. Neque vero haec est 
alterius partis contumacia ; ne is quidem qui defert 
contumax est, quamvis sciat utramque partem iurare 
non posse. 

Quae vero inde sequuntur, quod iusiurandum dela- 
tum irritum fit, eorum summam rationem non posse 
statui iam antea diximus; ex factis id diiudicandum est. 

Plerumque elapeo tempore probationibus dato et quia 
iuramenta nisi sujbsidii loeo praeetari non solent, quae 
pars delatione privata est, ea causa cadit. Si vero tum 
demum, quum iusiurandum iam acceptum est, eius qui 
aocepit periurium compertum, vel si periuro ab eo qui 
id ignoravit relatum fuerit, contra eiusmodi detrimentum 
in probationibus sine culpa allatum pars iure suo resti- 
tutionem implorabit. — 



III. 

§. 11. 

Ita postquam quaestionem nostram mihi videor 
profligasse, de oeteris iuramentis superest ut nonnulla 
adiungam. In quibus brevior esse possum, quia neque 
ad nostrum propositum faciunt et omnino leviora sunt. 

De iureiurando necessario apud omnes constat non 
e sola probatione iudici esse statuendum cui iusiuran- 
dum imponi debeat. Maximi sane ponderis fides est. 
Itaque quibus in periuro regulis iudex uti debeat, quam- 
quam e sola aequitate pendet, tamen haud difficile est 
perspicere. Nam si cuius probatio est periurium is 
commisit, quaerendum erit, de qua iurisiurandi neces- 
sarii specie agatur; si de suppletorio: iudex adversario 
purgatorium imponere non dubitabit, nam in maiore 
minus inest; si de purgatorio agitur, nihil impedit, 
quominus adyersarius iurare aut confiteri cogatur. — 
Contra si adversarius periurus est, ad suppletorium id 
nihil facit, purgatorii autem beneficio is qui probat 
merito privatur, quum hoc iusiurandum tum reo impo- 
nere iniqui iudicis sit. — Si denique uterque periurus 
sit, ab iureiurando necessario aequum erit iudicem om- 
nino recedere damnumque inde ortum probanti attribui. 

Restant nonnullae iuramenti epecies, quarum ad 
totam litem finiendam quum nullus sit usus, tamen iis 

ad singulas quaestiones absolvendas utimur. Iusiuran- 
dum dico in litem et iusiurandum et editionis et diffes- 
sionis et manifestationie. Quae qua natura sint qui- 
busque regulis subiicienda, maxime quidem dubitatum 
est, quam tamen dubitationem hoc loco omittimus. Nam 
periuri quidem in his omnibus una eademque est con- 
ditio haec : perit iusiurandum , quod cui damnum afferat, 
praecipue ex factis iudicandum erit. Itaque in iure- 
iurando in litem aliis probationibus periurus probare 
debet quanti sua intersit; in manifestationis iureiurando 
nullo vere iure eum dicimus esse privatum, nam q[uum 
eo res pervenerit, ut de iureiurando agatur, a credi- 
torum percontationibus securus erit; — in iuramentis 
denique diffessionis et editionis summa ratio quae sit 
non apparet, hoc unum sane perspicuum est, periurum 
hic quoque non pari modo atque qui iusiurandum ex 
arbitrio recusaverit teneri. Quare e factis decidendum 
est; id tamen praetermittam, cum de iuris regula non 
de facti specie quaerere voluerim. 

4. Falso prohiberi periurum ab iureiurando defe- 

rendo demonstratur §. 8. „ 26 

5. De effectu iurisiurandi inter periuros delati opi- 

niones quaedam recensentur ...«...§. 9. „ 30 

6. Vera sententia explicatur §. 10. „ 33 

m. 

De periuro in ceteris iuramentis quaedam ad- 

duntur ..§.!!.„ 30 

